Robbeneiland Museum se nalatigheid 'getuig van korrupsie' | Maroela Media
Maroela Media het vroeër berig 68 persone, insluitend vier bemanningslede, is verlede Vrydag van die veerboot in Kaapstad gered. 'n Noodoproep is uitgestuur toe water by die passasierveerboot Thandi ingelek het.
"Gegewe die onstuimige see en sterk winde in Kaapstad ten tyde van die voorval, moes die vaartuig definitief nooit toestemming gehad het om te vaar nie," het Beverley Schäfer, DA-LP en woordvoerder oor ekonomiese geleenthede, toerisme en landbou, gesê. "Die feit dat die museum nie bewus was van die verslag wat die museum self op 'n aanlyn regeringstenderwebwerf gepubliseer het nie, getuig van erge wanadministrasie en wanbestuur van die museum en sy veerbootbedrywighede. Dit wys ook dat die museum doelbewus optree sonder enige kennis oor die veiligheid en stand van sy vaartuie – dit is 'n direkte bedreiging vir mense se lewens."
Schäfer het gesê dit is ook verdere bewys van die beweerde korrupsie binne die bestuur van die museum wat nou ook na die veerbootbedrywighede deurgesyfer het.
"Ons versoek 'n onafhanklike ondersoek oor hierdie voorval om die bron van hierdie erge nalatigheid te bepaal van 'n entiteit wat deur die ANC nasionale regering in die Wes-Kaap bestuur word. Ek bly verbind daartoe om die oorsaak van hierdie voorval te bepaal om die lewens te beskerm van diegene wat die Robbeneiland Museum besoek. Ons kan nie toelaat dat korrupsie op 'n nasionale vlak ons provinsie of die mense wat dit besoek, bedreig nie."
En so gaan die politieke klipgooi net aan en aan. Ek is al moeg vir hierdie speletjies waarmee die ANC begin het en waarmee die DA net saamspeel. Dis soos om tennis te kyk.
Dis tyd dat daai eilandjie weer 'n tronk word!
Chrisjan jys doodreg ons gaan baie tronke nodig he
Wanneer gaan mense op hou lieg?
Slaan die tronk plat, bou 'n speelpark soos in Disneyland en maak die tema "Play in the Jail". Dit gaan baie meer besoekers lok. Dit is 'n grap mense en ek is dood ernstig. :-)